CELEX: 62006CA0096
Language: da
Date: 2008-03-13 00:00:00
Title: Sag C-96/06: Domstolens dom (Tredje Afdeling) af 13. marts 2008 — Viamex Agrar Handels GmbH mod Hauptzollamt Hamburg-Jonas (anmodning om præjudiciel afgørelse fra Finanzgerich Hamburg — Tyskland) (Forordning (EF) nr. 615/98 — direktiv 91/628/EØF — eksportrestitutioner — afslag — tilsidesættelse af direktiv 91/628/EØF — skade på dyrs velfærd — bevisbyrde — manglende beviser)

9.5.2008   
            
            
               DA
            
            
               Den Europæiske Unions Tidende
            
            
               C 116/3
            
         Domstolens dom (Tredje Afdeling) af 13. marts 2008 — Viamex Agrar Handels GmbH mod Hauptzollamt Hamburg-Jonas (anmodning om præjudiciel afgørelse fra Finanzgerich Hamburg — Tyskland)
   (Sag C-96/06) (1)
   
   (Forordning (EF) nr. 615/98 - direktiv 91/628/EØF - eksportrestitutioner - afslag - tilsidesættelse af direktiv 91/628/EØF - skade på dyrs velfærd - bevisbyrde - manglende beviser)
   (2008/C 116/05)
   Processprog: tysk
   Den forelæggende ret
   Finanzgerich Hamburg
   Parter i hovedsagen
   
      Sagsøger: Viamex Agrar Handels GmbH
   
      Sagsøgt: Hauptzollamt Hamburg-Jonas
   Sagens genstand
   Anmodning om præjudiciel afgørelse — Finanzgericht Hamburg — fortolkning af artikel 5, stk. 3, i Kommissionens forordning (EF) nr. 615/98 af 18. marts 1998 om særlige gennemførelsesbestemmelser for ordningen med eksportrestitutioner for så vidt angår kvægs velfærd under transport (EFT L 82, s. 19) — mulighed for de kompetente myndigheder til at nægte bevilling af eksportrestitutioner, når de »på grundlag af […] foreliggende oplysninger« skønner, at bestemmelserne i Rådets direktiv 91/628/EØF af 19. november 1991 om beskyttelse af dyr under transport og om ændring af direktiv 90/425/EØF og 91/496/EØF (EFT L 340, s. 17) ikke er overholdt — bevisbyrde — afslag på restitutionsudbetaling under henvisning til, at der er anvendt et skib, der er opført på listen over skibe, der ikke opfylder kravene i direktiv 91/628/EØF (»negativlisten«), når der ikke er holdepunkter for at antage, at dyrs velfærd faktisk er blevet påvirket
   Konklusion
   
               1)
            
            
               Den kompetente myndighed kan trods de dokumenter, som eksportøren har fremlagt i overensstemmelse med artikel 5, stk. 2, i Kommissionens forordning (EF) nr. 615/98 af 18. marts 1998 om særlige gennemførelsesbestemmelser for ordningen med eksportrestitutioner for så vidt angår kvægs velfærd under transport, i medfør af forordningens artikel 5, stk. 3, skønne, at Rådets direktiv 91/628/EØF af 19. november 1991 om beskyttelse af dyr under transport og om ændring af direktiv 90/425/EØF og 91/496/EØF, som ændret ved Rådets direktiv 95/29/EF af 29. juni 1995, ikke er blevet overholdt. Den kompetente myndighed kan dog kun drage denne konklusion på grundlag af de dokumenter, der er nævnt i artikel 5 i forordning nr. 615/98, og de rapporter vedrørende dyrenes sundhed, som er nævnt i samme forordnings artikel 4, eller på grundlag af andre objektive oplysninger af betydning for dyrenes velfærd, som rejser tvivl om de af eksportøren fremlagte dokumenter, idet denne i givet fald har bevisbyrden for, at de oplysninger, som den kompetente myndighed påberåber sig til støtte for, at direktiv 91/628, som ændret ved direktiv 95/29, ikke er blevet overholdt, er irrelevante.
            
         
               2)
            
            
               Den kompetente myndighed kan i medfør af artikel 5, stk. 3, i forordning nr. 615/98 afslå at udbetale eksportrestitutionen på grund af tilsidesættelsen af bestemmelserne i direktiv 91/628 om dyrs sundhed, som ændret ved direktiv 95/29, selv om der ikke foreligger oplysninger, der gør det muligt at fastslå, at de transporterede dyrs velfærd konkret har lidt skade.
            
         
      (1)  EUT C 96 af 22.4.2006.